Diari Oficial de la Generalitat Valenciana


Sumari del DOGV 5953, del 12-02-2009 (2009/1241)

RESOLUCIÓ de 4 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració entre el Ministerio de Educación y Ciencia i la Conselleria de Cultura, Educación y Deporte de la Generalitat per a l'aplicació de diversos programes de suport a centres d'Educació Primària i Educació Secundaria (Pla PROA) en l'any 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1241


Data del document
:   04-02-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * ensenyament secundari
    * programa d'actuació
    * ensenyament primari
    * política educativa
    * administració central
    * cooperació administrativa

RESOLUCIÓ de 4 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració entre el Ministerio de Educación y Ciencia i la Conselleria de Cultura, Educación y Deporte de la Generalitat per a l'aplicació de diversos programes de suport a centres d'Educació Primària i Educació Secundaria (Pla PROA) en l'any 2008.  
 [2009/1241]  
El Ministeri d'Educació, Política Social i Esport i la Conselleria d'Educació han subscrit, després de la tramitació prèvia reglamentària, el 17 de desembre de 2008, l'addenda al conveni marc de col·laboració per a l'aplicació de diversos programes de suport a centres d'Educació Primària i Educació Secundaria (Pla PROA) en l'any 2008.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0080/2009, i que figura com a annex d'esta resolució.  
Valencia, 4 de febrer de 2009.- El director general de Relacions amb Les Corts i Secretariat del Consell. Ángel Mompó Romero.  
Addenda al conveni marc de col·laboració entre el Ministeri d'Educació i Ciència i la conselleria de Cultura, Educació i Esport de la Generalitat Valenciana per a l'aplicació de diversos programes de suport a centres d'educació primària i educació secundària (pla proa) en l'any 2008.  
Madrid, 17 de desembre de 2008  
Reunits  
D'una part, Mercedes Cabrera Calvo-Sotelo, com a ministra d'Educació, Política Social i Esport, en virtut del Reial Decret 436/2008, de 12 d'abril, i fent ús de la competència establida en la disposició addicional tretze de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
D'una altra part, Alejandro Font de Mora Turón, conseller d'Educació de la Generalitat, en virtut del Decret 8/07 del President, de 28 de juny, en nom i representació d'esta i expressament facultat per a este acte per acord del Consell de data 14 de novembre de 2008.   
Exposen  
1. Que, amb data 21 de desembre de 2005, en aquells temps el Ministeri d'Educació i Ciència i la Conselleria de Cultura, Educació i Esport de la Generalitat Valenciana van subscriure un conveni per a la realització de diversos programes de suport a centres d'Educació Primària i Educació Secundària, en la base huitena del qual es determinava el seu caràcter indefinit, excepte revisió o denúncia expressa d'una de les parts, i la determinació per períodes anuals de les actuacions que en cada cas s'ordenen, per mitjà de la subscripció de la corresponent addenda.  
2. Que el 16 de maig de 2008, el Consell de Ministres va aprovar, d'acord amb els criteris establits en el si de la Conferència Sectorial d'Educació, la distribució a les comunitats autònomes d'un crèdit de 64.360.352 euros, destinat al Pla PROA l'any 2008. En el dit acord s'assenyala que la distribució resultant estarà condicionada al compromís amb cada una de les administracions en relació amb el nombre de centres que participen en cada un dels programes del Pla PROA, de tal forma que en el cas que el nombre de centres assumits per alguna d'elles no aconseguirà el que resulta de la distribució, el Ministeri d'Educació, Política Social i Esport assignarà les quantitats sobrants a altres comunitats autònomes que manifesten la seua intenció d'assumir un augment superior.  
De conformitat amb això, ambdós parts acorden que el programa de suport a centres d'Educació Primària i Educació Secundària es farà, durant l'any 2008, d'acord amb les dades i aportacions que s'indiquen en les següents.  
Clàusules  
Primera. Nombre de centres participants l'any 2008  
El Programa d'acompanyament escolar (programa de reforç o d'acompanyament escolar en el conveni) es desenrotllarà en el segon i tercer trimestre del curs 2007-2008 en 62 centres d'Educació Primària. En el primer trimestre del curs 2008-2009 s'implantarà en un altre centre d'Educació Primària que, junt amb els 62 del curs anterior, constituiran un total de 63 centres inclosos en el dit Programa.  
El Programa d'Acompanyament Escolar (Programa de Reforç o d'Acompanyament Escolar en el conveni) es realitzarà en el segon i tercer trimestre del curs 2007-2008 en 39 centres d'Educació Secundària. En el primer trimestre del curs 2008-2009 s'implantarà en altres 17 centres d'Educació Secundària que, junt amb els 39 del curs anterior, constituiran un total de 56 centres inclosos en el dit Programa.  
El Programa de Suport i Reforç (Programa de Suport en el conveni) a centres de Secundària es desenrotllarà en el segon i tercer trimestre del curs 2007-2008 en 67 centres d'Educació Secundària. En el primer trimestre del curs 2008-2009 s'implantarà en altres 12 centres d'Educació Secundària, que, junt amb els 67 del curs anterior, constituiran un total de 79 centres inclosos en el dit Programa.  
Segona. Aportacions econòmiques l'any 2008   
a) Els compromisos d'aportació econòmica de les administracions firmants per al compliment del present conveni l'any 2008 ascendixen a un total de 9.324.036 euros.   
b) El Ministeri d'Educació, Política Social i Esport aportarà l'any 2008 la quantitat total de 4.662.018 euros, a càrrec de l'aplicació pressupostària 74.42.130D.116, del corresponent pressupost de despeses del departament.  
c) La Conselleria d'Educació de la Generalitat aportarà l'any 2008 la quantitat complementària que resulte, en concepte de cofinançament, fins a un màxim de 4.662.018 euros, a càrrec dels programes de despesa 58.23.60.027.26.8, 22.55.10.880.67.9, 11.08.25.315.46.3 i 80.00.16.840.83.4 del pressupost de la Generalitat per a l'exercici 2008.   
Tercera. Instrumentació del pagament  
El Ministeri d'Educació, Política Social i Esport procedirà a transferir a la Generalitat, a la firma de la present addenda, l'aportació econòmica corresponent a l'any 2008, prevista en la clàusula segona, apartat b) d'esta addenda.   
A l'efecte de la justificació del lliurament, la Generalitat aportarà la documentació corresponent al desenrotllament dels programes i a la justificació de la despesa, d'acord amb allò que s'ha establit per a les comunitats autònomes en l'article 86 de la Llei 47/2003, de 26 de novembre de la Llei General Pressupostària.  
Quarta. Finançament pel Fons Social Europeu  
Atés que els programes objecte d'esta addenda, dirigits a l'alumnat de l'Educació Secundària Obligatòria, s'inscriuen en les actuacions del programa operatiu del Fons Social Europeu que el Ministeri d'Educació, Política Social i Esport realitza, la Conselleria d'Educació haurà d'aportar un certificat en què es justifique que ha sigut complida la finalitat per a la qual es va subscriure l'addenda en els programes dirigits a l'alumnat d'Educació Secundària Obligatòria, així com l'elaboració d'un dossier que continga els oportuns documents justificatius de la despesa. Així mateix, haurà d'incloure el logotip del Fons Social Europeu i la constància explícita del dit cofinançament en els documents, fullets i publicacions que es realitzen en el compliment dels seus objectius.  
D'acord amb el Reglament (CE) Núm. 1083/2006 del Consell, d'11 de juliol de 2006, i el Reglament Núm. 1828/2006, de la Comissió, de 8 de desembre de 2006, haurà de conservar-se in situ la documentació referida a la realització dels programes dirigits a l'alumnat d'Educació Secundària Obligatòria objecte d'esta addenda (llistats d'alumnes, de professors i d'altres professionals que han participat en el desplegament dels programes, relació d'actuacions, etc.) a fi que es troben a disposició de les autoritats de gestió, certificació o auditoria del Fons Social Europeu.  
En l'execució dels Programes s'aplicaran les bases acordades en el conveni subscrit en data vint-i-u de desembre de 2005.  
Per la Conselleria d'Educació de la Generalitat   
El conseller d'Educació  
Alejandro Font de Mora Turón  
Pel Ministeri d'Educació, Política Social i Esport,  
La ministra d'Educació, Política Social i Esport  
Mercedes Cabrera Calvo-Sotelo